Flavell Te Ururoa: Te Urewera-Tūhoe Bill — In CommitteeText is incorporated into the Bound VolumeFlavell Te Ururoa: Te Urewera-Tūhoe Bill — In Committee[Sitting date: 18 June 2014. Volume:699;Page:18698. Text is incorporated into the Bound Volume.]TE URUROA FLAVELL (Co-Leader—Māori Party):Tēnā koe Mr Chair. Kia ora tātau katoa i tēnei ata. Kua tū ake tuatahi mō te Pāti Māori tuarua mō te wāhi ki a au te mema Pāremata mō tērā rohe mō te Waiariki. Ka mihi rā ki te Minita mō tana whakamārama i tana tū i te tuatahi i tēnei ata. Mārama tonu tana whakatakoto i ngā kōrero katoa te taenga atu ki te kōti ērā āhuatanga katoa. I rongo ake ano hoki au i te kōrero o te Hōnore Nanaia Mahuta me tana kōrero anō hoki e tautoko ana ko tāku e mōhio nei. Ka mihi rā ki te āhuatanga o ēnei kōrero ēngari taihoa ake nei ka hoki mai ki ērā kōrero.E areare ake aku taringa ki te āhuatanga o te kōrero o te Hōnore Winitana Pita me tana kī mai ā mēnā ka noho iwi ki uta ka kore e whai pānga ki tai. Kātahi te pōhēhē ko tērā. Mēnā ka whai ake tonu tātau i te āhuatanga o te kōrero ko tōku ake iwi. E kī ana te kōrero mai i Maketū ki Tongariro. Nā kai hea a Maketū? Kei te tai. Kei hea a Tongariro? Kei uta. Ka taea e te tangata hīkoi haere i te mata o te whenua ki uta ki tai. E pērā ano hoki a Tainui ka whai pānga ki uta ka whai pānga ki tai. Nō reira ka noho pōhēhē te tangata mēnā ka whakaaro ake ā kotahi tonu tana nohonga. E kāo. E pērā anō hoki ngā iwi katoa o te motu. I haere i te mata o te whenua ki reira kimikimi haere whenua ai taunaha whenua au i a rātou e hīkoi haere ana.Nō reira me hoki rā anō ki te pūtake o taku whāinga i te Minita i te ata nei. Tuatahi ko tana kōrero mai mō te āhuatanga o ngā kōti. Āe he take anō hoki tā Ūpokorehe he take anō rā tā Ruapani. Āe. Mēnā he raruraru me haere ki hea? Me haere ki te kōti. I haere ngā iwi ki te kōti. Ka tae atu ki Te Taraipiunara o Waitangi he aha tā rātou whakatau? Kai te pai e kore te pire e whakapōrearea whakararuraru rānei i te hiahia o Ūpokorehe rāua ko Ruapani. Ka mutu haere ki te kōti teitei. E pērā anō te whakatau. Kāre he pānga kāre he raruraru o te kerēme a Ruapani rāua ko Ūpokorehe. Ka mutu i tēnei rā. Kua puta te kōrero i te waha o te minita e kore e whakararuraru i te kerēme o ngā iwi e rua. Nō reira mēnā he raruraru ka puta ka hoki mai ki runga i tana upoko māna anō rā tērā e kawe mō ake nei i te mea i puta tērā kōrero i roto i tēnei o ngā Whare Pāremata. Nō reira kai te whakaae atu au ki tērā kōrero ka nui te mihi ki te Minita.Ka rua mō te āhuatanga o ngā pānga whenua i tohetohengia ai e Tuhoe rāua ko Ngāti Manawa ngā wāhanga e whā o roto i te pire. Ki tā te titiro o te Komiti Māori e rua ngā pānga whenua ēhara i te mea kai mua tonu i a au i tēnei wā ēngari e rua ngā pānga whenua i noho āhua tārewa nei. Ka mihi ki te Minita. Tere tonu tana taenga atu ki Murupara i mua i a au te mema Pāremata. Koi nei te painga o te noho hei Minita māmā noa iho he huarahi arā kua tūwherahia ngā kuaha katoa ki te minita. Nō reira koia i haere ki roto i ngā kōrero i waenganui i a Ngāi Tūhoe rāua ko Ngāti Manawa. Nā i puta te kōrero e ai ki a Ngāti Manawa anei ngā pānga whenua hā! He rerekē te titiro o Ngāi Tūhoe ki tērā āhuatanga. Ēngari i tōna mutunga kua puta te whakatau kāre au i rongo i tētahi kōrero mai a Ngāti Manawa mō ngā uauatanga ka pā mai ki a rātou nā runga i tēnei whakatau.Nā reira ki tāku titiro kua ea kua tau waiho ki reira. Ko te Pāti Māori tēnei e tū ake nei ki te tautoko i ngā paku whakapanonitanga ki te pire me te kī atu ka tautoko te Pāti Māori i tā te Minita e whakatakoto nei. Ka mihi ki a ia me te āhuatanga o tana pai i tēnei kaupapa tukuna te pire kia haere.[Thank you Mr Chair. Salutations to us all collectively this morning. I stand firstly on behalf of the Māori party and secondly as the member of Parliament for that electorate of Waiariki. I truly acknowledge the Minister for Treaty of Waitangi Negotiations for explaining why he was first to rise this morning. He outlined everything clearly up to the arrival at court and every aspect of it. I also heard what the Hon Nanaia Mahuta said and her supporting statement according to my understanding. I acknowledge the perspective of these sentiment indeed but wait I will come back to those comments.My ears pricked up at the line that the address by the Rt Hon WinstonPeters was taking when he stated that if a tribe is an inland oneit has no coastline interests. What an assumption that isindeed. Let us follow that throughand in the case of own tribe particularly. There is a statement that says“From Maketū to Tongariro”. Now where is Maketū? On the coast. Where is Tongariro? Inland. It is possible for a person to traverse the face of the land from the hinterland to the coastline.It is the same with Tainui too;they have inland and shoreline interests. So there could bedoubt as to whether a person has only one place. Not at all. The situation is the same for all tribes of the land. Tribes traversed the face of the land and explored the land thereclaiming it as they travelled.So letusgo all the way back to the reason of my following on from the Minister this morning. Firstly inrespect ofthishe commented to us onthefunctionalityof the courts. YesŪpokorehehad an issue as well and so did Ruapani—yesindeed. If there is a problem where does one go? One goes to the court. The people went to the court. When they got to the Waitangi Tribunal what wasits decision? It is fine. The billwill notinterferewithnor encumber the wishes ofŪpokoreheand Ruapani. Furthermore they went to the High Court and the decision was the same. There was no relevance and problems with the Ruapani andŪpokoreheclaim. It endshere today. The Minister stated thatitwill notundermine the claim of the two people. Therefore should a problem ariseit will come back on his headand he will suffer the consequences of it for all time because he said it here in thisHouseof Parliament. And soI agree with that statement and commend the Minister greatly.Secondly in regard to land interests that Tūhoe and Ngāti Manawa disputed in Part4of the bill the Māori AffairsCommittee noted that there are two land interests that appear to be inconclusive still. Ido nothave any details in front of me at the moment. I applaud the Minister forarriving in Murupara before methemember of Parliament. An advantage of being a Minister is the ease with which a way forward can be found. A mere snap of the fingersand doors open up to the Minister. So that was why I went to participate in the discussions between Ngāi Tūhoe and Ngāti Manawa. And it was there that the statement emerged: here are the land interests according to Ngāti Manawa. Excuse me! Ngāi Tūhoe had a different view on that. Eventually a ruling was made. I have notheard a comment from Ngāti Manawa about the difficulties and effect placed upon them by this ruling.Therefore in my viewit is settled andaccounted forso leave it there. This is the Māori Party standing here in support of the minor amendments to the bill andfurthermoretoendorse what the Minister has outlined. I acknowledge him and the amicable manner in which he handled this matter. Let the bill proceed.]